ఏమైందో ఏమో తెలియదు కానీ కొన్ని నెలలుగా ఆ అందాల  రాక్షసికి కాలం కలసి రావడం లేదు. ఒక వైపు వరుస పరాజయాలను ఎదుర్కొంటున్న బ్యూటీకి తాజాగా కొత్త కష్టం వచ్చిపడిందట.ఒక్కోసారి హీరోయిన్లు కెరీర్ పరంగా వరుస ఇబ్బందులు ఎ దుర్కొంటుంటారు. ప్రస్తుతం లావణ్య త్రిపాఠి పరిస్థితి కూడా దాదాపు ఇలాగే ఉందని సినీవర్గాల్లో ప్రచారం జరుగుతోంది. కొన్ని నెలలుగా వరుస ఫ్లాపులను చవిచూసిన ఈ ముద్దుగుమ్మ తన కొత్త సినిమా 'ఉన్నది ఒక్కటే జిందగీ'పై ఆశలు పెట్టుకుంది. అయితే ఈ సినిమా కూడా యావరేజ్గానే ఉందని టాక్ కూడా రావడంతో లావణ్య హిట్ కోసం ఎదురుచూడాల్సిన పరిస్థితి కొనసాగుతోందని కొందరు చర్చించుకుంటున్నారు.ఆమె నటించిన సినిమాల సంగతి ఎలా ఉన్నా కొత్తగా అమ్మడికి మరో కష్టం వచ్చిందని తెలుస్తోంది. ఆ మధ్య 'హండ్రెడ్ పర్సెంట్ లవ్' తమిళ రీమేక్లో నటించేందుకు ఒప్పుకుని ఆ తరువాత తప్పుకున్న లావణ్యకు తమిళ నిర్మాతల మండలి భారీగా జరిమానా విధించిందట. లావణ్యతో అప్పటికే కొన్ని సీన్లు చిత్రీకరించిన దర్శకనిర్మాతలు ఆమె హఠాత్తుగా ప్రాజెక్టు నుంచి తప్పుకోవడంతో బాగా నష్టపోవాల్సి వచ్చిందట.ఇదే విషయమై చిత్ర నిర్మాతలు తమిళ నిర్మాతల మండలిలో ఫిర్యాదు చేయగా ఆమెకు భారీ మొత్తంలో జరిమానా విధించినట్టు వార్తలు జోరందుకున్నాయి. దీనిపై లావణ్య త్రిపాఠి అధికారికంగా స్పందించకపోయినప్పటికీ ఆమెకు కోలీవుడ్లో ఇబ్బందులు తప్పకపోవచ్చని కొందరు చెవులు కొరుక్కుంటున్నారు. ఇదిలా ఉంటే ఈ సమస్యను సామరస్యంగా పరిష్కరించుకునేందుకు లావణ్య కూడా ప్రయత్నాలు మొదలుపెట్టిందనే టాక్ వినిపిస్తోంది. ఏదేమైనా కెరీర్ పరంగా లావణ్య త్రిపాఠికి కష్టాలన్నీ కట్టకట్టుకువచ్చినట్టే కనిపిస్తోంది.
emaindo emo teliyadu cony konni nelalugaa aa andaala  rakshasiki kaalam kalasi ravadam ledu. oka vaipu varusa paraajayaalanu edurkontunna byooteeki taajaagaa kotta kashtam vachipadindata.okkosari heroinlu kereer paramgaa varusa ibbandulu e durkontuntaaru. prastutam lavanya tripaati paristhiti kuudaa daadaapu ilaage undani cineevargaallo prachaaram jarugutondi. konni nelalugaa varusa flapulanu chavichusina ee muddugumma tana kotta sinima 'unnadi okkate jindagii'pai aasalu pettukundi. ayithe ee sinima kuudaa yavarejgane undani tack kuudaa raavadamtho lavanya hit kosam eduruchudaalsina paristhiti konasagutondani kondaru charchinchukuntunnaaru.aame natinchina cinimala sangati ela unna kottagaa ammadiki maro kashtam vachindani telustondi. aa madhya 'hundread persent lav' tamila remakelo natinchenduku oppukuni aa taruvaata tappukunna laavanyaku tamila nirmaatala mandali bhariga jarimana vidhinchindata. laavanyatho appatike konni seenlu chitreekarinchina darsakanirmaatalu aame hataattugaa praajektu nunchi tappukovadamto baga nashtapovalsi vachindata.ide vishayamai chitra nirmaatalu tamila nirmaatala mandalilo firyaadu cheyagaa aameku bhari mottamlo jarimana vidhinchinattu vaartalu jorandukunnayi. deenipai lavanya tripaati adhikaarikamgaa spandinchakapoyinappati aameku kolivudlo ibbandulu tappakapovachani kondaru chevulu korukkuntunnaru. idila unte ee samasyanu saamarasyamgaa parishkarinchukunenduka lavanya kuudaa prayatnaalu modalupettindane tack vinipistondi. edemaina kereer paramgaa lavanya tripaatiki kashtalanni kattakattukuvachinat kanipistondi.